नई दिल्ली (जेएनएन)। आर्इपीएल 2018 का पहला क्वालीफायर मैच चेन्नई सुपर किंग्स और सनराइडर्स हैदराबाद के बीच खेला गया। इस मैच में चेन्नई के बल्लेबाज डू प्लेसिस और शर्दुल ठाकुर ने अपनी तूफानी पारी के दम पर सीएसके को आखिरी क्षणों में दो विकेट से जीत दिला दी। इस जीत के साथ ही चेन्नई नेआर्इपीएल के इस सीजन के फाइनल में जगह बना ली। मुंबई के वानखेड़े स्टेडियम में खेले गए इस मैच में चेन्नई के कप्तान महेंद्र सिंह धौनी ने टॉस जीतकर पहले गेंदबाजी का फैसला किया। पहले बल्लेबाजी करते हुए हैदराबाद ने 20 ओवर में 7 विकेट के नुकसान पर 139 रन बनाए। चेन्नई को जीत के लिए 140 रन का लक्ष्य मिला था। रोमांच से भरे इस मैच में चेन्नई की जीत की उम्मीद लगभग खत्म सी हो गई थी लेकिन डू प्लेसिन ने नाबाद 67 और शर्दुल ठाकुर ने नाबाद 15 रन की पारी खेलकर टीम को जीत दिलाई। जीत के लिए मिले लक्ष्य को चेन्नई ने 19.1 ओवर में 8 विकेट पर हासिल कर लिया। सीएसके ने 19.1 ओवर में 8 विकेट पर 140 रन बनाए। डू प्लेसिस को उनकी बेहतरीन पारी के लिए मैन ऑफ द मैच चुना गया।